ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องการใช้และเชื่อมต่อโครงข่ายโทรคมนาคมพ.ศ. ๒๕๕๖ โดยที่เห็นเป็นการสมควรปรับปรุงประกาศคณะกรรมการกิจการโทรคมนาคมแห่งชาติว่าด้วยการใช้และเชื่อมต่อโครงข่ายโทรคมนาคม พ.ศ. ๒๕๔๙ เพื่อให้สอดคล้องกับสภาวการณ์ในปัจจุบันอาศัยอำนาจตามความในมาตรา ๒๗ (๖) (๘) และ (๒๔) และมาตรา ๓๓ประกอบมาตรา ๘๑ แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖มาตรา ๔๗ มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและตามมาตรา ๒๕ มาตรา ๒๖ มาตรา ๒๗ และมาตรา ๒๙แห่งพระราชบัญญัติการประกอบกิจการโทรคมนาคม พ.ศ. ๒๕๔๔ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติจึงกำหนดหลักเกณฑ์และวิธีการในการใช้และเชื่อมต่อโครงข่ายโทรคมนาคมไว้ ดังต่อไปนี้ข้อ ๑ ประกาศนี้เรียกว่าประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเรื่อง การใช้และเชื่อมต่อโครงข่ายโทรคมนาคม พ.ศ. ๒๕๕๖ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ประกาศคณะกรรมการกิจการโทรคมนาคมแห่งชาติว่าด้วยการใช้และเชื่อมต่อโครงข่ายโทรคมนาคม พ.ศ. ๒๕๔๙(๒) ประกาศคณะกรรมการกิจการโทรคมนาคมแห่งชาติ เรื่องอัตราค่าธรรมเนียมค่าใช้จ่ายและค่าป่วยการในการดำเนินกระบวนพิจารณาของคณะกรรมการวินิจฉัยข้อพิพาท(๓) ประกาศคณะกรรมการกิจการโทรคมนาคมแห่งชาติ เรื่อง หลักเกณฑ์และวิธีการพิจารณาความเป็นไปได้ทางเทคนิคของจุดเชื่อมต่อโครงข่ายโทรคมนาคม(๔) ประกาศคณะกรรมการกิจการโทรคมนาคมแห่งชาติ เรื่องหลักเกณฑ์การแจ้งการเก็บรักษาและการเปิดเผยข้อมูลเกี่ยวกับการใช้และเชื่อมต่อโครงข่ายโทรคมนาคมสำหรับผู้รับใบอนุญาตที่มีโครงข่ายโทรคมนาคมพ.ศ. ๒๕๕๑(๕) ประกาศคณะกรรมการกิจการโทรคมนาคมแห่งชาติ เรื่อง หลักเกณฑ์เงื่อนไข และวิธีการยอมรับคำพิพากษาของศาล หรือคำชี้ขาดของคณะอนุญาโตตุลาการกรณีมีข้อพิพาทตามสัญญาการใช้หรือเชื่อมต่อโครงข่ายโทรคมนาคม พ.ศ. ๒๕๕๑ข้อ ๔ บรรดาประกาศระเบียบ ข้อบังคับ และคำสั่งอื่นใดในส่วนที่มีกำหนดไว้แล้วในประกาศนี้หรือซึ่งขัดหรือแย้งกับประกาศนี้ ให้ใช้ประกาศนี้แทนข้อ ๕ ในประกาศนี้โครงข่ายโทรคมนาคม หมายความว่ากลุ่มของเครื่องโทรคมนาคมที่ต่อถึงกันโดยตรงหรือโดยผ่านเครื่องชุมสายหรือเครื่องอื่นใดเพื่อการโทรคมนาคมระหว่างจุดหมายปลายทางที่กำหนดด้วยระบบสาย ระบบคลื่นความถี่ระบบแสง ระบบแม่เหล็กไฟฟ้าอื่น ระบบใดระบบหนึ่งหรือหลายระบบรวมกันผู้รับใบอนุญาตที่มีโครงข่ายโทรคมนาคม หมายความว่าผู้รับใบอนุญาตที่มีโครงข่ายโทรคมนาคมเป็นของตนเองตามกฎหมายว่าด้วยการประกอบกิจการโทรคมนาคมและให้หมายความรวมถึงผู้ได้รับอนุญาตสัมปทานหรือสัญญาให้ประกอบกิจการโทรคมนาคมตามขอบเขตและสิทธิที่มีอยู่เดิมตามที่ได้รับอนุญาตสัมปทานหรือสัญญา จากองค์การโทรศัพท์แห่งประเทศไทยหรือการสื่อสารแห่งประเทศไทยอยู่ก่อนวันที่พระราชบัญญัติการประกอบกิจการโทรคมนาคมพ.ศ. ๒๕๔๔ ใช้บังคับเชื่อมต่อโครงข่ายโทรคมนาคม หมายความว่าการเชื่อมต่อระหว่างโครงข่ายโทรคมนาคมภายใต้ความตกลงทางเทคนิคและทางพาณิชย์เพื่อให้ผู้ใช้บริการของผู้ประกอบกิจการโทรคมนาคมฝ่ายหนึ่งสามารถติดต่อสื่อสารกับผู้ใช้บริการหรือใช้บริการโทรคมนาคมของผู้ประกอบกิจการโทรคมนาคมอีกฝ่ายหนึ่งได้ใช้โครงข่ายโทรคมนาคม หมายความว่าการเข้าถึงโครงข่ายโทรคมนาคมโดยผู้ประกอบกิจการโทรคมนาคมภายใต้ความตกลงทางเทคนิคและทางพาณิชย์เพื่อใช้บริการโครงข่ายโทรคมนาคมหรือให้บริการโทรคมนาคมผ่านโครงข่ายโทรคมนาคมได้สิ่งอำนวยความสะดวกที่จำเป็น หมายความว่าสิ่งอำนวยความสะดวก เช่น อาคาร สถานที่ หรือพื้นที่ สาธารณูปโภค และอุปกรณ์รวมถึงการทำงาน กระบวนการ หรือบริการของผู้รับใบอนุญาตที่มีโครงข่ายโทรคมนาคมซึ่งจำเป็นต้องใช้สำหรับการใช้หรือเชื่อมต่อโครงข่ายโทรคมนาคม โดยพิจารณาจากเงื่อนไขดังนี้(๑)ผู้รับใบอนุญาตที่มีโครงข่ายโทรคมนาคมเป็นเจ้าของหรือมีอำนาจควบคุมการใช้สิ่งอำนวยความสะดวกนั้น(๒) ผู้รับใบอนุญาตที่ขอใช้หรือเชื่อมต่อโครงข่ายโทรคมนาคมจำเป็นต้องใช้สิ่งอำนวยความสะดวกนั้นในการให้บริการโทรคมนาคมของตน และ(๓) ผู้รับใบอนุญาตที่ขอใช้หรือเชื่อมต่อโครงข่ายโทรคมนาคมไม่สามารถทำหรือจัดให้มีได้หากพิจารณาในทางเศรษฐศาสตร์หรือทางเทคนิคผู้ร้อง หมายความว่าผู้รับใบอนุญาตประกอบกิจการโทรคมนาคมที่ร้องขอให้คณะกรรมการพิจารณาวินิจฉัยชี้ขาดตามประกาศนี้คณะกรรมการ หมายความว่าคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติคณะอนุกรรมการ หมายความว่าคณะอนุกรรมการกลั่นกรองและเสนอความเห็นเกี่ยวกับการใช้และเชื่อมต่อโครงข่ายโทรคมนาคมที่คณะกรรมการแต่งตั้งเลขาธิการ หมายความว่าเลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติสำนักงาน หมายความว่าสำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติหมวด ๑การเชื่อมต่อโครงข่ายโทรคมนาคม ส่วนที่ ๑หลักการเชื่อมต่อโครงข่ายโทรคมนาคมทั่วไป ข้อ ๖ ผู้รับใบอนุญาตที่มีโครงข่ายโทรคมนาคมมีหน้าที่ให้ผู้รับใบอนุญาตที่มีโครงข่ายโทรคมนาคมรายอื่นเชื่อมต่อโครงข่ายโทรคมนาคมของตนกับของผู้รับใบอนุญาตรายอื่นตามหลักเกณฑ์และวิธีการที่คณะกรรมการกำหนดในประกาศนี้ข้อ ๗ ผู้รับใบอนุญาตที่มีโครงข่ายโทรคมนาคมต้อง(๑) เสนอและจัดให้มีการเชื่อมต่อโครงข่ายโทรคมนาคม ณจุดเชื่อมต่อที่มีความเป็นไปได้ทางเทคนิคและต้องไม่ก่อให้เกิดภาระแก่ผู้รับใบอนุญาตที่มีโครงข่ายโทรคมนาคมรายอื่นที่ขอเชื่อมต่อโครงข่ายโทรคมนาคมเกินสมควรทั้งนี้ให้ถือว่าจุดเชื่อมต่อโครงข่ายโทรคมนาคมดังต่อไปนี้เป็นจุดเชื่อมต่อที่มีความเป็นไปได้ทางเทคนิค(ก) ชุมสายต่อผ่าน (tandem or transit switches)(ข) ชุมสายโทรศัพท์ทางไกล (toll switches)(ค) ชุมสายโทรศัพท์เคลื่อนที่เกตเวย์ (gateway mobile switches)(ง) ชุมสายโทรศัพท์ทางไกลระหว่างประเทศ (international switches)(จ) จุดส่งผ่านสัญญาณ (signaling transfer points)(ฉ) สถานีสื่อสัญญาณโทรคมนาคม (transmission stations) ซึ่งรวมถึงสถานีเคเบิ้ลใต้น้ำ (submarine cable landing stations) และสถานีดาวเทียมภาคพื้นดิน(satellite earth stations) ด้วย(ช) ชุมสายอินเทอร์เน็ต (National Internet Exchange) และชุมสายอินเทอร์เน็ตเกตเวย์ระหว่างประเทศ(International Internet Gateway)(ซ)จุดเชื่อมต่อโครงข่ายโทรคมนาคมปัจจุบันหรือที่เคยให้มีการเชื่อมต่อไว้แล้ว(๒)แจ้งข้อมูลที่ถูกต้องและจำเป็นในการเชื่อมต่อโครงข่ายโทรคมนาคมให้ผู้รับใบอนุญาตที่มีโครงข่ายโทรคมนาคมรายอื่นที่ขอเชื่อมต่อโครงข่ายโทรคมนาคมทราบเพื่อให้สามารถดำเนินการเชื่อมต่อโครงข่ายโทรคมนาคมได้และหากมีการร้องขอข้อมูลที่จำเป็นเพิ่มเติมต้องจัดให้มีและแจ้งข้อมูลดังกล่าวภายในสิบห้าวันนับตั้งแต่วันที่ได้รับการร้องขอ ทั้งนี้อาจกำหนดให้มีมาตรการเก็บรักษาความลับได้เท่าที่จำเป็นและสมเหตุสมผลอันเป็นที่ยอมรับกันโดยทั่วไปในทางธุรกิจ(๓)ต้องจัดให้มีจุดติดต่ออย่างเพียงพอและเหมาะสมตามแนวปฏิบัติทางการค้าเพื่อให้บริการสอบถามข้อมูลและติดต่อเจรจาสัญญาการเชื่อมต่อโครงข่ายโทรคมนาคม(๔) ดำเนินการเจรจาทำความตกลงในเงื่อนไขต่าง ๆของสัญญาการเชื่อมต่อโครงข่ายโทรคมนาคมร่วมกันเพื่อให้ได้ข้อยุติภายในเวลาอันสมควร(๕)เสนอและจัดให้มีสิ่งอำนวยความสะดวกที่จำเป็นของโครงข่ายโทรคมนาคมของตนเพื่อให้ผู้รับใบอนุญาตที่มีโครงข่ายโทรคมนาคมรายอื่นที่ขอเชื่อมต่อโครงข่ายโทรคมนาคมสามารถเชื่อมต่อโครงข่ายโทรคมนาคมได้(๖) จัดให้มีอุปกรณ์บันทึกปริมาณการเรียกเข้า -ออกหรือปริมาณทราฟฟิคอย่างเพียงพอเพื่อบันทึกการให้บริการเชื่อมต่อโครงข่ายโทรคมนาคมพร้อมจัดให้มีการบำรุงรักษาและตรวจสอบความถูกต้องของอุปกรณ์ดังกล่าวอย่างสม่ำเสมอและต้องแจ้งบันทึกปริมาณดังกล่าวแก่ผู้รับใบอนุญาตที่มีโครงข่ายโทรคมนาคมอีกฝ่ายหนึ่งที่เชื่อมต่อกันตามเงื่อนไขและวิธีการที่ตกลงกันไว้ในสัญญาทั้งนี้บันทึกการให้บริการเชื่อมต่อโครงข่ายโทรคมนาคมต้องมีรายละเอียดเพียงพอที่จะให้ผู้รับใบอนุญาตที่มีโครงข่ายโทรคมนาคมอีกฝ่ายดังกล่าวสามารถตรวจสอบความถูกต้องได้(๗) จัดให้มีวงจรรับ -ส่งสัญญาณและอุปกรณ์ที่จำเป็นสำหรับการเชื่อมต่อโครงข่ายโทรคมนาคมอย่างเพียงพอ ณจุดเชื่อมต่อโครงข่ายโทรคมนาคมเพื่อให้ผู้รับใบอนุญาตที่มีโครงข่ายโทรคมนาคมที่ขอเชื่อมต่อโครงข่ายโทรคมนาคมสามารถให้บริการด้วยคุณภาพที่ดีได้(๘)ต้องอนุญาตให้ผู้รับใบอนุญาตที่มีโครงข่ายโทรคมนาคมรายอื่นเข้าถึงและใช้ข้อกำหนดทางเทคนิคเกี่ยวกับการใช้โครงข่ายอินเทอร์เฟส(interface) และโปรโตคอล (protocol) หรือเทคโนโลยีที่จำเป็นสำหรับการทำงานร่วมกันระหว่างโครงข่ายเพื่อให้เชื่อมต่อโครงข่ายโทรคมนาคมได้(๙) ไม่กระทำการใด ๆอันเป็นเหตุให้การเชื่อมต่อโครงข่ายโทรคมนาคมของผู้รับใบอนุญาตที่มีโครงข่ายโทรคมนาคมรายอื่นที่ขอเชื่อมต่อโครงข่ายโทรคมนาคมไม่สามารถใช้งานได้ตามปกติและต้องไม่ก่อให้เกิดการรบกวนกิจการโทรคมนาคมหรือที่อาจก่อให้เกิดเหตุขัดขวางการโทรคมนาคม(๑๐) แจ้งข้อมูลเกี่ยวกับการเชื่อมต่อโครงข่ายโทรคมนาคมแก่คณะกรรมการทุกไตรมาสโดยให้เป็นไปตามแบบที่กำหนดตามแนบท้ายประกาศนี้โดยการแจ้งข้อมูลของไตรมาสใดให้ดำเนินการให้เสร็จสิ้นภายในวันที่สามสิบของเดือนถัดไป ทั้งนี้หากผู้รับใบอนุญาตที่มีโครงข่ายโทรคมนาคมประสงค์จะขอแก้ไขข้อมูลดังกล่าวให้ยื่นข้อมูลที่แก้ไขแล้วพร้อมเหตุผลการแก้ไขภายในสี่สิบห้าวันนับจากวันที่ยื่นข้อมูลในครั้งแรกข้อ ๘ เพื่อให้การเชื่อมต่อโครงข่ายโทรคมนาคมเป็นไปอย่างมีประสิทธิภาพเมื่อได้รับการร้องขอโดยผู้รับใบอนุญาตที่มีโครงข่ายโทรคมนาคมรายอื่นผู้รับใบอนุญาตที่มีโครงข่ายโทรคมนาคมมีหน้าที่ต้องจัดให้มีบริการดังต่อไปนี้(๑)บริการเชื่อมต่อโครงข่ายโทรคมนาคมเพื่อให้สามารถเรียกจากจุดเริ่มต้น (call origination) และเรียกถึงจุดปลายทาง (call termination) ภายในโครงข่ายโทรคมนาคมของตนและเรียกผ่าน(call transit) รวมทั้งการสลับสายหรือสลับเส้นทางบนโครงข่ายโทรคมนาคมของตนได้(๒) บริการของผู้ประกอบการ (operator services) ซึ่งรวมถึงบริการสอบถามเลขหมายโทรคมนาคม บริการทดสอบเลขหมายโทรคมนาคมบริการเพื่อสาธารณะ บริการเลขหมายฉุกเฉินหรือบริการอื่นตามที่คณะกรรมการกำหนด(๓) การเข้าถึงเพื่อใช้ทรัพยากรโทรคมนาคม โครงสร้างพื้นฐานโครงข่ายและสิ่งอำนวยความสะดวกที่จำเป็นสำหรับการเชื่อมต่อโครงข่ายโทรคมนาคม อาทิอุปกรณ์ชุมสาย ระบบสนับสนุนการทำงานหรือระบบจัดการบริการ เป็นต้น ทั้งนี้คณะกรรมการอาจกำหนดเป็นรายกรณีไปก็ได้(๔) บริการหรือข้อกำหนดลักษณะการใช้ทางเทคนิคที่จำเป็นสำหรับการทำงานร่วมกันระหว่างโครงข่ายโทรคมนาคม(interoperability)ข้อ ๙ ในการพิจารณาว่าจุดเชื่อมต่อโครงข่ายโทรคมนาคมใดเป็นจุดเชื่อมต่อที่มีความเป็นไปได้ทางเทคนิคให้พิจารณาจากหลักเกณฑ์ ดังนี้(๑) การเชื่อมต่อ ณ จุดเชื่อมต่อโครงข่ายโทรคมนาคมนั้นจะต้องไม่ก่อให้เกิดการรบกวนกิจการโทรคมนาคม หรือเป็นเหตุขัดขวางการโทรคมนาคม(๒) การเชื่อมต่อ ณ จุดเชื่อมต่อโครงข่ายโทรคมนาคมนั้นจะต้องไม่ก่อให้เกิดปัญหาทางเทคนิคต่อความปลอดภัยของโครงข่ายโทรคมนาคม (Network Security) หรือเสถียรภาพและความมั่นคง (Network Stability and Reliability) ต่อโครงข่ายโทรคมนาคมของผู้รับใบอนุญาตที่มีโครงข่ายโทรคมนาคมที่ให้เชื่อมต่อโครงข่ายโทรคมนาคม(๓) ห้ามมิให้ใช้ข้อจำกัดเกี่ยวกับจำนวนอุปกรณ์วัดปริมาณการเรียกเข้า ออกหรือปริมาณการใช้วงจรบนโครงข่ายโทรคมนาคม หรืออุปกรณ์ที่เกี่ยวเนื่องอื่นสาธารณูปโภค พื้นที่ อาคารสถานที่และความคุ้มค่าหรือค่าใช้จ่ายในการเชื่อมต่อ ณจุดเชื่อมต่อโครงข่ายโทรคมนาคมเป็นข้ออ้างว่าจุดเชื่อมต่อโครงข่ายโทรคมนาคมไม่มีความเป็นไปได้ทางเทคนิคผู้รับใบอนุญาตที่มีโครงข่ายโทรคมนาคมที่ให้เชื่อมต่อโครงข่ายโทรคมนาคมมีหน้าที่พิสูจน์ถึงความเป็นไปได้ทางเทคนิคของจุดเชื่อมต่อโครงข่ายโทรคมนาคมตามหลักเกณฑ์ในวรรคหนึ่งข้อ ๑๐ ผู้รับใบอนุญาตที่มีโครงข่ายโทรคมนาคมต้องเรียกเก็บค่าตอบแทนการเชื่อมต่อโครงข่ายโทรคมนาคมในอัตราที่สะท้อนต้นทุนโดยใช้หลักการคำนวณแบบต้นทุนส่วนเพิ่มระยะยาว (long run incremental cost) ทั้งนี้คณะกรรมการอาจพิจารณากำหนดวิธีการคำนวณต้นทุนและอัตราค่าตอบแทนการเชื่อมต่อโครงข่ายโทรคมนาคมอ้างอิงที่เหมาะสมสำหรับบางประเภทบริการเชื่อมต่อโครงข่ายโทรคมนาคมได้ผู้รับใบอนุญาตที่มีโครงข่ายโทรคมนาคมอาจเรียกเก็บอัตราค่าตอบแทนการเชื่อมต่อโครงข่ายโทรคมนาคมโดยใช้อัตราค่าตอบแทนการเชื่อมต่อโครงข่ายโทรคมนาคมอ้างอิงที่คณะกรรมการกำหนดตามวรรคหนึ่งก็ได้ผู้รับใบอนุญาตที่มีโครงข่ายโทรคมนาคมต้องเรียกเก็บค่าตอบแทนการใช้สิ่งอำนวยความสะดวกที่จำเป็นสำหรับการเชื่อมต่อโครงข่ายโทรคมนาคมในอัตราที่สะท้อนต้นทุนข้อ ๑๑ ผู้รับใบอนุญาตที่มีโครงข่ายโทรคมนาคมต้องพิจารณาทบทวนอัตราค่าตอบแทนการเชื่อมต่อโครงข่ายโทรคมนาคมใหม่ทุกปีและรายงานให้คณะกรรมการทราบหากมีการเปลี่ยนแปลงอัตราค่าตอบแทนการเชื่อมต่อโครงข่ายโทรคมนาคม จะต้องแจ้งแก่ผู้รับใบอนุญาตที่มีโครงข่ายโทรคมนาคมที่ขอเชื่อมต่อโครงข่ายโทรคมนาคมและคณะกรรมการทราบล่วงหน้าอย่างน้อยเก้าสิบวันพร้อมแสดงหลักฐานหรือสาเหตุที่ทำให้ต้องเปลี่ยนแปลงอัตราค่าตอบแทนและรายละเอียดของหลักการและวิธีการคำนวณอัตราค่าตอบแทนดังกล่าวข้อ ๑๒ ผู้รับใบอนุญาตที่มีโครงข่ายโทรคมนาคมต้องปฏิบัติต่อผู้รับใบอนุญาตที่มีโครงข่ายโทรคมนาคมที่ขอเชื่อมต่อโครงข่ายโทรคมนาคมทุกรายอย่างเป็นธรรมสมเหตุสมผล และไม่เลือกปฏิบัติในกรณีปรากฏหลักฐานโดยมีเหตุอันสมควรหรือมีกรณีการกล่าวหาว่าผู้รับใบอนุญาตที่มีโครงข่ายโทรคมนาคมรายใดไม่ปฏิบัติตามที่กำหนดไว้ตามวรรคหนึ่งให้ผู้รับใบอนุญาตที่มีโครงข่ายโทรคมนาคมรายดังกล่าวมีหน้าที่ชี้แจงหรือแสดงเหตุว่าตนได้ปฏิบัติโดยชอบตามหลักเกณฑ์และเงื่อนไขตามวรรคหนึ่งแล้วส่วนที่ ๒ข้อเสนอการเชื่อมต่อโครงข่ายโทรคมนาคม ข้อ ๑๓ ผู้ขอรับใบอนุญาตที่มีโครงข่ายโทรคมนาคมมีหน้าที่จัดทำและส่งข้อเสนอการเชื่อมต่อโครงข่ายโทรคมนาคมพร้อมทั้งเอกสารประกอบข้อเสนอดังกล่าวที่แสดงหลักการและวิธีการคำนวณอัตราค่าตอบแทนการเชื่อมต่อโครงข่ายโทรคมนาคมต่อสำนักงานเพื่อเสนอคณะกรรมการพิจารณาโดยให้นำส่งเป็นเอกสารประกอบการยื่นคำขอใบอนุญาตประกอบกิจการโทรคมนาคมในระหว่างที่ข้อเสนอการเชื่อมต่อโครงข่ายโทรคมนาคมหรือการคำนวณอัตราค่าตอบแทนการเชื่อมต่อโครงข่ายโทรคมนาคมยังไม่แล้วเสร็จคณะกรรมการอาจกำหนดให้ใช้อัตราค่าตอบแทนการเชื่อมต่อโครงข่ายโทรคมนาคมอ้างอิงที่คณะกรรมการกำหนดตามข้อ๑๐ เป็นการชั่วคราวได้ในกรณีที่ผู้รับใบอนุญาตที่มีโครงข่ายโทรคมนาคมเรียกเก็บอัตราค่าตอบแทนการเชื่อมต่อโครงข่ายโทรคมนาคมโดยใช้อัตราค่าตอบแทนการเชื่อมต่อโครงข่ายโทรคมนาคมอ้างอิงที่คณะกรรมการกำหนดตามข้อ๑๐ ในข้อเสนอการเชื่อมต่อโครงข่ายโทรคมนาคม ให้ยกเว้นมิต้องส่งเอกสารประกอบข้อเสนอที่แสดงหลักการและวิธีการคำนวณอัตราค่าตอบแทนการเชื่อมต่อโครงข่ายโทรคมนาคมให้คณะกรรมการพิจารณาตามวรรคหนึ่งข้อ ๑๔ ข้อเสนอการเชื่อมต่อโครงข่ายโทรคมนาคมต้องเป็นเอกสารแสดงเจตนาเสนอให้เชื่อมต่อโครงข่ายโทรคมนาคมที่มีเงื่อนไขในเชิงพาณิชย์และเทคนิคที่ชัดเจนและเพียงพอโดยต้องประกอบด้วยรายละเอียดต่าง ๆ อย่างน้อย ดังต่อไปนี้(๑) รายละเอียดของบริการเชื่อมต่อโครงข่ายโทรคมนาคมรวมถึงคุณภาพการเชื่อมต่อโครงข่ายโทรคมนาคมซึ่งเป็นมาตรฐานระดับเดียวกับของผู้รับใบอนุญาตที่มีโครงข่ายโทรคมนาคมที่ให้เชื่อมต่อโครงข่ายโทรคมนาคมเอง(๒)รายละเอียดของสิ่งอำนวยความสะดวกที่จำเป็นสำหรับการเชื่อมต่อโครงข่ายโทรคมนาคม(๓) กระบวนการและวิธีการเชื่อมต่อโครงข่ายโทรคมนาคมมาตรฐานทางเทคนิคสำหรับการเชื่อมต่อโครงข่ายโทรคมนาคมรวมทั้งจุดเชื่อมต่อที่มีความเป็นไปได้ทางเทคนิคที่เสนอให้มีการเชื่อมต่อโครงข่ายโทรคมนาคม(๔)หน้าที่และความรับผิดชอบของผู้รับใบอนุญาตที่มีโครงข่ายโทรคมนาคมที่ขอเชื่อมต่อโครงข่ายโทรคมนาคมและผู้รับใบอนุญาตที่มีโครงข่ายโทรคมนาคมที่ให้เชื่อมต่อโครงข่ายโทรคมนาคมรวมทั้งเงื่อนไขเกี่ยวกับการรักษาความลับ การเปิดเผยข้อมูล และมาตรการด้านความปลอดภัย(๕) อัตราค่าตอบแทนการเชื่อมต่อโครงข่ายโทรคมนาคมและอัตราค่าตอบแทนการใช้สิ่งอำนวยความสะดวกที่จำเป็น(๖) หลักเกณฑ์และวิธีการสำหรับการเรียกเก็บ การแบ่งและการชำระค่าตอบแทนการเชื่อมต่อโครงข่ายโทรคมนาคม(๗) กระบวนการและระยะเวลาเจรจาข้อตกลงการเชื่อมต่อโครงข่ายโทรคมนาคม(๘)เงื่อนไขและขั้นตอนการร้องขอใช้บริการใหม่และการเปลี่ยนแปลงการเชื่อมต่อโครงข่ายโทรคมนาคม(๙) ขั้นตอน วิธีการและระยะเวลาดำเนินการต่อข้อร้องเรียนและข้อโต้แย้งที่มีกับผู้รับใบอนุญาตที่มีโครงข่ายโทรคมนาคมที่ขอเชื่อมต่อโครงข่ายโทรคมนาคม(๑๐) บทลงโทษหรือค่าปรับกรณีผิดเงื่อนไขของสัญญา(๑๑) บุคคลและสถานที่ที่ติดต่อได้ข้อ ๑๕ ข้อเสนอการเชื่อมต่อโครงข่ายโทรคมนาคมตามข้อ๑๔ ต้องไม่มีลักษณะ ดังต่อไปนี้(๑) มีเงื่อนไขอันเป็นการเลือกปฏิบัติ แบ่งแยกหรือกีดกันผู้รับใบอนุญาตที่มีโครงข่ายโทรคมนาคมรายอื่น(๒) มีเงื่อนไขที่ไม่สมเหตุสมผลที่อาจเป็นเหตุให้เกิดการผูกขาดหรือลด หรือจำกัดการแข่งขันในการให้บริการโทรคมนาคม(๓) มีอัตราค่าตอบแทนการเชื่อมต่อโครงข่ายโทรคมนาคมไม่สมเหตุสมผลหรือมีอัตราสูงเกินส่วนจนอาจเป็นเหตุให้เกิดผลกระทบต่อค่าบริการของผู้ใช้บริการหรือเป็นการกีดกันการเข้าตลาดหรือไม่เอื้ออำนวยต่อการแข่งขันอย่างเป็นธรรม(๔) มีเงื่อนไขที่ทำให้ผู้ใช้บริการเสียประโยชน์ข้อ ๑๖ ในกรณีที่คณะกรรมการพิจารณาแล้วเห็นว่าข้อเสนอการเชื่อมต่อโครงข่ายโทรคมนาคมเป็นไปตามที่กำหนดไว้ในประกาศนี้ให้คณะกรรมการมีคำสั่งเห็นชอบข้อเสนอการเชื่อมต่อโครงข่ายโทรคมนาคมดังกล่าวหากคณะกรรมการเห็นว่าข้อเสนอการเชื่อมต่อโครงข่ายโทรคมนาคมไม่เป็นไปตามที่กำหนดไว้ในประกาศนี้คณะกรรมการอาจเรียกให้ผู้รับใบอนุญาตที่มีโครงข่ายโทรคมนาคมเข้าชี้แจงปรับปรุงข้อเสนอการเชื่อมต่อโครงข่ายโทรคมนาคมหรือปรับอัตราค่าตอบแทนการเชื่อมต่อโครงข่ายโทรคมนาคมโดยอาจกำหนดให้ใช้อัตราค่าตอบแทนการเชื่อมต่อโครงข่ายโทรคมนาคมอ้างอิงที่คณะกรรมการกำหนดตามข้อ๑๐ ไปก่อนเป็นการชั่วคราวก็ได้ข้อ ๑๗ การพิจารณาข้อเสนอการเชื่อมต่อโครงข่ายโทรคมนาคมของคณะกรรมการต้องกระทำให้เสร็จสิ้นภายในเก้าสิบวันนับแต่วันที่ได้รับข้อเสนอการเชื่อมต่อโครงข่ายโทรคมนาคมที่ครบถ้วนสมบูรณ์หรือนับแต่วันที่ได้รับการชี้แจงหรือได้รับข้อเสนอการเชื่อมต่อโครงข่ายโทรคมนาคมที่ได้ปรับปรุงหรือปรับอัตราค่าตอบแทนการเชื่อมต่อโครงข่ายโทรคมนาคมแล้วตามข้อ๑๖ แล้วแต่กรณีข้อ ๑๘ ผู้รับใบอนุญาตที่มีโครงข่ายโทรคมนาคมต้องเปิดเผยข้อเสนอการเชื่อมต่อโครงข่ายโทรคมนาคมที่คณะกรรมการเห็นชอบแล้วเป็นการทั่วไปโดยผ่านทางเว็บไซต์ของผู้รับใบอนุญาตที่มีโครงข่ายโทรคมนาคมภายในสิบห้าวันนับแต่วันที่ได้รับคำสั่งของคณะกรรมการข้อ ๑๙ ผู้รับใบอนุญาตที่มีโครงข่ายโทรคมนาคมมีหน้าที่ปรับปรุงหรือแก้ไขเปลี่ยนแปลงข้อเสนอการเชื่อมต่อโครงข่ายโทรคมนาคมในกรณีดังต่อไปนี้(๑) มีการเปลี่ยนแปลงอัตราค่าตอบแทนการเชื่อมต่อโครงข่ายโทรคมนาคมเมื่อได้พิจารณาทบทวนอัตราค่าตอบแทนการเชื่อมต่อโครงข่ายโทรคมนาคมใหม่ตามที่กำหนดไว้ในข้อ๑๑(๒)มีการเปลี่ยนแปลงแก้ไขโครงข่ายโทรคมนาคมที่มีผลกระทบต่อการเชื่อมต่อโครงข่ายโทรคมนาคมรวมถึงการเพิ่ม ลดหรือเปลี่ยนแปลงจุดเชื่อมต่อโครงข่ายโทรคมนาคมตามที่กำหนดไว้ในข้อ ๓๘(๓) มีการทำสัญญาการเชื่อมต่อโครงข่ายโทรคมนาคมที่มีข้อกำหนดหรือเงื่อนไขแตกต่างไปจากข้อเสนอการเชื่อมต่อโครงข่ายโทรคมนาคมในสาระสำคัญ(๔) กรณีอื่นที่คณะกรรมการเห็นสมควรข้อ ๒๐ การปรับปรุงหรือแก้ไขเปลี่ยนแปลงข้อเสนอการเชื่อมต่อโครงข่ายโทรคมนาคมต้องได้รับความเห็นชอบจากคณะกรรมการก่อนโดยให้ผู้รับใบอนุญาตที่มีโครงข่ายโทรคมนาคมต้องชี้แจงถึงความจำเป็นและเหตุผลในการขอปรับปรุงหรือแก้ไขเปลี่ยนแปลงทั้งนี้ในการพิจารณาข้อเสนอการเชื่อมต่อโครงข่ายโทรคมนาคมที่ได้ปรับปรุงหรือแก้ไขเปลี่ยนแปลงแล้วรวมทั้งการเปิดเผยข้อเสนอการเชื่อมต่อโครงข่ายโทรคมนาคมดังกล่าว ให้นำข้อ ๑๔ ข้อ๑๕ ข้อ ๑๖ ข้อ ๑๗ และข้อ ๑๘ มาใช้บังคับโดยอนุโลมส่วนที่ ๓กระบวนการเจรจาและการทำสัญญาการเชื่อมต่อโครงข่ายโทรคมนาคม ข้อ ๒๑ ผู้รับใบอนุญาตที่มีโครงข่ายโทรคมนาคมมีสิทธิและเสรีภาพในการเจรจาเงื่อนไขสัญญาการเชื่อมต่อโครงข่ายโทรคมนาคมได้อย่างอิสระภายใต้แนวทางในข้อเสนอการเชื่อมต่อโครงข่ายโทรคมนาคมแต่ต้องไม่ขัดหรือแย้งกับบทบัญญัติแห่งกฎหมายและหลักเกณฑ์และวิธีการที่กำหนดไว้ในประกาศนี้ข้อ ๒๒ ผู้รับใบอนุญาตที่มีโครงข่ายโทรคมนาคมที่ประสงค์จะขอเชื่อมต่อโครงข่ายโทรคมนาคมต้องแจ้งความประสงค์เป็นหนังสือแก่ผู้รับใบอนุญาตที่มีโครงข่ายโทรคมนาคมที่ให้เชื่อมต่อโครงข่ายโทรคมนาคมว่าต้องการขอทำสัญญาการเชื่อมต่อโครงข่ายโทรคมนาคมตามเงื่อนไขที่กำหนดไว้ตามข้อเสนอเชื่อมต่อโครงข่ายโทรคมนาคมโดยต้องระบุรายละเอียดอย่างน้อย ดังต่อไปนี้(๑) บริการที่ต้องการเชื่อมต่อโครงข่ายโทรคมนาคม รวมทั้งคุณภาพและปริมาณที่ต้องการของบริการและรายละเอียดทางเทคนิคอื่นๆ ที่จำเป็นสำหรับการเชื่อมต่อโครงข่ายโทรคมนาคม(๒) รูปแบบการเชื่อมต่อโครงข่ายโทรคมนาคมที่ต้องการและสถานที่ที่จะเป็นจุดเชื่อมต่อโครงข่ายโทรคมนาคม(๓) สิ่งอำนวยความสะดวกที่จำเป็นสำหรับการเชื่อมต่อโครงข่ายโทรคมนาคม(๔) วัน ระยะเวลา และสถานที่ที่ต้องการเชื่อมต่อโครงข่ายโทรคมนาคม(๕)ข้อเสนอหรือเงื่อนไขที่ต้องการเจรจาเพิ่มเติมหรือปรับเปลี่ยนจากข้อเสนอของผู้รับใบอนุญาตที่มีโครงข่ายโทรคมนาคมที่ให้เชื่อมต่อโครงข่ายโทรคมนาคม(๖) ข้อมูลอื่นที่จำเป็นสำหรับการเชื่อมต่อโครงข่ายโทรคมนาคม(๗) บุคคลและสถานที่ที่ติดต่อได้ผู้รับใบอนุญาตที่มีโครงข่ายโทรคมนาคมที่ขอเชื่อมต่อโครงข่ายโทรคมนาคมต้องแจ้งการขอเชื่อมต่อโครงข่ายโทรคมนาคมพร้อมส่งสำเนาหนังสือขอเชื่อมต่อโครงข่ายโทรคมนาคมแก่คณะกรรมการภายในสิบห้าวันนับแต่วันที่ส่งหนังสือขอเชื่อมต่อโครงข่ายโทรคมนาคมแก่ผู้รับใบอนุญาตที่มีโครงข่ายโทรคมนาคมที่ให้เชื่อมต่อโครงข่ายโทรคมนาคมข้อ ๒๓ ผู้รับใบอนุญาตที่มีโครงข่ายโทรคมนาคมที่ให้เชื่อมต่อโครงข่ายโทรคมนาคมต้องจัดหาสถานที่หรือพื้นที่สำหรับการติดตั้งอุปกรณ์ที่จำเป็นสำหรับการเชื่อมต่อตามที่ผู้รับใบอนุญาตที่มีโครงข่ายโทรคมนาคมที่ขอเชื่อมต่อร้องขอโดยมิชักช้าและต้องมีเงื่อนไขที่เป็นธรรม สมเหตุสมผลไม่เลือกปฏิบัติและเรียกเก็บค่าตอบแทนหรือค่าบริการที่สะท้อนต้นทุนหากผู้รับใบอนุญาตที่มีโครงข่ายโทรคมนาคมที่ให้เชื่อมต่อโครงข่ายโทรคมนาคมไม่สามารถจัดหาสถานที่หรือพื้นที่ตามที่ผู้รับใบอนุญาตที่มีโครงข่ายโทรคมนาคมที่ขอเชื่อมต่อโครงข่ายโทรคมนาคมร้องขอตามวรรคหนึ่งได้เนื่องจากเหตุผลทางเทคนิคหรือข้อจำกัดด้านพื้นที่ผู้รับใบอนุญาตที่มีโครงข่ายโทรคมนาคมที่ให้เชื่อมต่อโครงข่ายโทรคมนาคมต้องจัดหาพื้นที่ใกล้เคียงหรือจัดให้มีมาตรการอื่นเพื่อให้ติดตั้งอุปกรณ์และเชื่อมต่อโครงข่ายโทรคมนาคมได้โดยมิชักช้า ทั้งนี้จะต้องไม่ก่อให้เกิดภาระแก่ผู้รับใบอนุญาตที่มีโครงข่ายโทรคมนาคมที่ขอเชื่อมต่อโครงข่ายโทรคมนาคมเกินสมควรข้อ ๒๔ ในกรณีที่ผู้รับใบอนุญาตที่มีโครงข่ายโทรคมนาคมที่ขอเชื่อมต่อโครงข่ายโทรคมนาคมประสงค์จะขอเชื่อมต่อโครงข่ายโทรคมนาคมณ จุดเชื่อมต่อโครงข่ายโทรคมนาคมอื่นเพิ่มเติมหรือประสงค์จะใช้สิ่งอำนวยความสะดวกอื่นเพิ่มเติมนอกเหนือจากที่ผู้รับใบอนุญาตที่มีโครงข่ายโทรคมนาคมที่ให้เชื่อมต่อโครงข่ายโทรคมนาคมเสนอไว้ในข้อเสนอการเชื่อมต่อโครงข่ายโทรคมนาคมผู้รับใบอนุญาตที่มีโครงข่ายโทรคมนาคมที่ขอเชื่อมต่อโครงข่ายโทรคมนาคมต้องแจ้งความประสงค์ดังกล่าวเป็นหนังสือพร้อมเอกสารแสดงรายละเอียดทางเทคนิคที่เกี่ยวข้องอย่างชัดเจนแก่ผู้รับใบอนุญาตที่มีโครงข่ายโทรคมนาคมที่ให้เชื่อมต่อโครงข่ายโทรคมนาคมผู้รับใบอนุญาตที่มีโครงข่ายโทรคมนาคมที่ขอเชื่อมต่อโครงข่ายโทรคมนาคมต้องเป็นผู้รับผิดชอบค่าใช้จ่ายในการทำหรือจัดให้มีจุดเชื่อมต่อโครงข่ายโทรคมนาคมเพิ่มเติมหรือสิ่งอำนวยความสะดวกเพิ่มเติมนั้นเท่าที่จำเป็นสำหรับการดำเนินการดังกล่าวข้อ ๒๕ ในกรณีที่ผู้รับใบอนุญาตที่มีโครงข่ายโทรคมนาคมที่ขอเชื่อมต่อโครงข่ายโทรคมนาคมร้องขอเชื่อมต่อโครงข่ายโทรคมนาคม ณ จุดเชื่อมต่อโครงข่ายโทรคมนาคมอื่นเพิ่มเติมหรือประสงค์จะใช้สิ่งอำนวยความสะดวกอื่นเพิ่มเติมนอกเหนือจากที่ผู้รับใบอนุญาตที่มีโครงข่ายโทรคมนาคมที่ให้เชื่อมต่อโครงข่ายโทรคมนาคมเสนอไว้ในข้อเสนอการเชื่อมต่อโครงข่ายโทรคมนาคมแต่ผู้รับใบอนุญาตที่มีโครงข่ายโทรคมนาคมที่ให้เชื่อมต่อโครงข่ายโทรคมนาคมนั้นไม่สามารถทำหรือจัดให้มีจุดเชื่อมต่อโครงข่ายโทรคมนาคมเพิ่มเติมหรือสิ่งอำนวยความสะดวกเพิ่มเติมนั้นตามที่ร้องขอได้โดยให้เหตุผลว่าจุดเชื่อมต่อโครงข่ายโทรคมนาคมดังกล่าวไม่ใช่จุดเชื่อมต่อโครงข่ายโทรคมนาคมที่มีความเป็นไปได้ทางเทคนิคหรือสิ่งอำนวยความสะดวกดังกล่าวไม่สามารถทำหรือจัดให้มีได้หากพิจารณาในทางเทคนิคแล้วแต่กรณี ผู้รับใบอนุญาตที่มีโครงข่ายโทรคมนาคมที่ให้เชื่อมต่อโครงข่ายโทรคมนาคมต้องแจ้งแก่ผู้รับใบอนุญาตที่มีโครงข่ายโทรคมนาคมที่ขอเชื่อมต่อโครงข่ายโทรคมนาคมเป็นหนังสือภายในระยะเวลาสิบห้าวันนับแต่วันที่ได้รับการร้องขอพร้อมเหตุผลในการปฏิเสธโดยละเอียดผู้รับใบอนุญาตที่มีโครงข่ายโทรคมนาคมที่ขอเชื่อมต่อโครงข่ายโทรคมนาคมซึ่งถูกปฏิเสธมีสิทธิร้องขอให้คณะกรรมการพิจารณาวินิจฉัยชี้ขาดได้ตามหลักเกณฑ์และวิธีการที่กำหนดในหมวด๔ ว่าด้วยกระบวนการระงับข้อพิพาทและให้ผู้รับใบอนุญาตที่มีโครงข่ายโทรคมนาคมที่ให้เชื่อมต่อโครงข่ายโทรคมนาคม ซึ่งปฏิเสธมีหน้าที่พิสูจน์ถึงเหตุแห่งการปฏิเสธนั้นข้อ ๒๖ ในกรณีที่ผู้รับใบอนุญาตที่มีโครงข่ายโทรคมนาคมทั้งสองฝ่ายยังมีข้อที่ตกลงกันไม่ได้ในการเจรจาทำสัญญาการเชื่อมต่อโครงข่ายโทรคมนาคมภายหลังเก้าสิบวันนับแต่วันเริ่มต้นของการเจรจาให้ถือว่ามีข้อพิพาทเกิดขึ้นและคู่กรณีมีสิทธิร้องขอให้คณะกรรมการพิจารณาวินิจฉัยชี้ขาดข้อพิพาทดังกล่าวได้ตามหลักเกณฑ์และวิธีการที่กำหนดในหมวด๔ ว่าด้วยกระบวนการระงับข้อพิพาท ทั้งนี้ให้ถือว่าวันที่ผู้รับใบอนุญาตที่มีโครงข่ายโทรคมนาคมที่ให้เชื่อมต่อโครงข่ายโทรคมนาคมได้รับหนังสือขอเชื่อมต่อโครงข่ายโทรคมนาคมเป็นวันเริ่มต้นของการเจรจาในระหว่างที่ไม่สามารถตกลงกันได้ระหว่างผู้รับใบอนุญาตที่มีโครงข่ายโทรคมนาคมตามวรรคหนึ่งคณะกรรมการอาจกำหนดให้ใช้อัตราค่าตอบแทนการเชื่อมต่อโครงข่ายโทรคมนาคมอ้างอิงที่คณะกรรมการกำหนดตามข้อ๑๐ เป็นการชั่วคราวได้ข้อ ๒๗ สัญญาการเชื่อมต่อโครงข่ายโทรคมนาคมจะต้องมีข้อกำหนดในลักษณะดังนี้(๑) ไม่ทำให้ผู้ใช้บริการเสียประโยชน์(๒) ไม่เป็นการเลือกปฏิบัติ แบ่งแยกหรือกีดกันผู้รับใบอนุญาตที่มีโครงข่ายโทรคมนาคมรายอื่น(๓) ข้อกำหนดทางเทคนิค ณจุดที่มีการเชื่อมต่อโครงข่ายโทรคมนาคมต้องชัดเจน มีความเป็นไปได้ทางเทคนิคและไม่ก่อให้เกิดภาระแก่ผู้รับใบอนุญาตที่มีโครงข่ายโทรคมนาคมที่ขอเชื่อมต่อโครงข่ายโทรคมนาคมเกินสมควร(๔)มีการกำหนดหน้าที่และความรับผิดชอบของผู้รับใบอนุญาตที่มีโครงข่ายโทรคมนาคมที่เป็นคู่สัญญาการเชื่อมต่อโครงข่ายโทรคมนาคมที่ชัดเจน(๕) การกำหนดอัตราค่าตอบแทนการเชื่อมต่อโครงข่ายโทรคมนาคมต้องเป็นไปอย่างสมเหตุสมผลและเป็นธรรมต่อผู้รับใบอนุญาตที่มีโครงข่ายโทรคมนาคมกับผู้ขอเชื่อมต่อโครงข่ายโทรคมนาคมและต้องให้มีความเท่าเทียมกันในระหว่างผู้ขอเชื่อมต่อโครงข่ายโทรคมนาคมทุกรายข้อ ๒๘ ผู้รับใบอนุญาตที่มีโครงข่ายโทรคมนาคมที่ให้เชื่อมต่อโครงข่ายโทรคมนาคมต้องจัดส่งสำเนาสัญญาการเชื่อมต่อโครงข่ายโทรคมนาคมให้กับคณะกรรมการพร้อมแจ้งรายละเอียดของเงื่อนไขในสัญญาการเชื่อมต่อโครงข่ายโทรคมนาคมที่แตกต่างหรือเพิ่มเติมจากข้อเสนอการเชื่อมต่อโครงข่ายโทรคมนาคมภายในสิบวันนับแต่วันที่คู่สัญญาทุกฝ่ายได้มีการลงนามในสัญญาทั้งนี้ คณะกรรมการอาจเรียกให้คู่สัญญาจัดส่งข้อมูลเพิ่มเติมหรือมาให้ถ้อยคำก็ได้ผู้รับใบอนุญาตที่มีโครงข่ายโทรคมนาคมให้เชื่อมต่อโครงข่ายโทรคมนาคมต้องเปิดเผยสัญญาการเชื่อมต่อโครงข่ายโทรคมนาคมตามวรรคหนึ่งเป็นการทั่วไปโดยผ่านทางเว็บไซต์ของผู้รับใบอนุญาตที่มีโครงข่ายโทรคมนาคมภายในสิบห้าวันนับแต่วันที่คู่สัญญาทุกฝ่ายได้มีการลงนามในสัญญาข้อ ๒๙ หากคณะกรรมการเห็นว่าข้อกำหนดในสัญญาการเชื่อมต่อโครงข่ายโทรคมนาคมดังกล่าวไม่เป็นไปตามลักษณะที่กำหนดในข้อ๒๗ ให้ดำเนินการตามกฎหมายว่าด้วยการประกอบกิจการโทรคมนาคมข้อ ๓๐ การแก้ไขเปลี่ยนแปลงสัญญาการเชื่อมต่อโครงข่ายโทรคมนาคมผู้รับใบอนุญาตที่มีโครงข่ายโทรคมนาคมที่ให้เชื่อมต่อโครงข่ายโทรคมนาคมต้องจัดส่งสำเนาสัญญาการเชื่อมต่อโครงข่ายโทรคมนาคมที่ได้แก้ไขเปลี่ยนแปลงพร้อมแจ้งรายละเอียดและเหตุผลในการแก้ไขเปลี่ยนแปลงสัญญาเพื่อให้คณะกรรมการพิจารณารวมถึงรายละเอียดของเงื่อนไขในสัญญาการเชื่อมต่อโครงข่ายโทรคมนาคมที่ได้แก้ไขเปลี่ยนแปลงทั้งนี้ในการพิจารณาสัญญาการเชื่อมต่อโครงข่ายโทรคมนาคมที่ได้แก้ไขเปลี่ยนแปลงแล้วให้นำข้อ๒๗ ข้อ ๒๘ และข้อ ๒๙ มาใช้บังคับโดยอนุโลมข้อ ๓๑ ผู้รับใบอนุญาตที่มีโครงข่ายโทรคมนาคมต้องใช้ข้อมูลที่ได้รับจากผู้รับใบอนุญาตที่มีโครงข่ายโทรคมนาคมอีกฝ่ายหนึ่งในระหว่างการเจรจาสัญญาเพื่อประโยชน์ในการเชื่อมต่อโครงข่ายโทรคมนาคมเท่านั้นและต้องไม่ใช้ข้อมูลดังกล่าวเพื่อให้เกิดความได้เปรียบอันจะทำให้เกิดการแข่งขันที่ไม่เป็นธรรมรวมทั้งต้องไม่เปิดเผยข้อมูลดังกล่าวแก่บุคคลอื่นโดยมิได้รับอนุญาตจากผู้รับใบอนุญาตที่มีโครงข่ายโทรคมนาคมอีกฝ่ายดังกล่าวเว้นแต่เป็นกรณีที่กฎหมายอนุญาตผู้รับใบอนุญาตที่มีโครงข่ายโทรคมนาคมต้องจัดให้มีมาตรการคุ้มครองข้อมูลที่เป็นความลับทางการค้าที่ได้รับจากผู้รับใบอนุญาตที่มีโครงข่ายโทรคมนาคมอีกฝ่ายหนึ่งอย่างเพียงพอและเหมาะสมส่วนที่ ๔การปฏิบัติตามสัญญาการเชื่อมต่อโครงข่ายโทรคมนาคม ข้อ ๓๒ เมื่อสามารถตกลงทำสัญญาการเชื่อมต่อโครงข่ายโทรคมนาคมแล้วผู้รับใบอนุญาตที่มีโครงข่ายโทรคมนาคมที่ให้เชื่อมต่อโครงข่ายโทรคมนาคมต้องจัดให้มีการเชื่อมต่อโครงข่ายโทรคมนาคมโดยมิชักช้าตามที่ตกลงไว้ในสัญญาโดยต้องไม่เลือกปฏิบัติแก่ผู้รับใบอนุญาตที่มีโครงข่ายโทรคมนาคมรายใดรายหนึ่งหากผู้รับใบอนุญาตที่มีโครงข่ายโทรคมนาคมที่ให้เชื่อมต่อโครงข่ายโทรคมนาคมไม่สามารถดำเนินการจัดให้มีการเชื่อมต่อโครงข่ายโทรคมนาคมภายในระยะเวลาที่คู่สัญญาตกลงกันไว้ให้ผู้รับใบอนุญาตที่มีโครงข่ายโทรคมนาคมที่ให้เชื่อมต่อโครงข่ายมีหน้าที่แจ้งให้ผู้รับใบอนุญาตที่มีโครงข่ายโทรคมนาคมที่ขอเชื่อมต่อโครงข่ายโทรคมนาคมทราบโดยมิชักช้าพร้อมทั้งแจ้งเหตุผลของความล่าช้าดังกล่าวด้วยหากเหตุที่อ้างความล่าช้านั้นไม่สมเหตุสมผลให้ถือว่าผู้รับใบอนุญาตที่มีโครงข่ายโทรคมนาคมที่ให้เชื่อมต่อโครงข่ายโทรคมนาคมผิดสัญญาการเชื่อมต่อโครงข่ายโทรคมนาคมและไม่ปฏิบัติตามมาตรา๒๕ แห่งพระราชบัญญัติการประกอบกิจการโทรคมนาคม พ.ศ. ๒๕๔๔ข้อ ๓๓ ผู้รับใบอนุญาตที่มีโครงข่ายโทรคมนาคมที่ให้เชื่อมต่อโครงข่ายโทรคมนาคมต้องประกันคุณภาพการให้บริการและให้บริการเชื่อมต่อโครงข่ายโทรคมนาคมตามที่กำหนดไว้ในสัญญาการเชื่อมต่อโครงข่ายโทรคมนาคมข้อ ๓๔ ผู้รับใบอนุญาตที่มีโครงข่ายโทรคมนาคมที่ให้เชื่อมต่อโครงข่ายโทรคมนาคมต้องยินยอมให้ผู้รับใบอนุญาตที่มีโครงข่ายโทรคมนาคมที่ขอเชื่อมต่อโครงข่ายโทรคมนาคมเข้าไปซ่อมแซมหรือบำรุงรักษาอุปกรณ์หรือสิ่งอำนวยความสะดวกในสถานที่หรือพื้นที่ร่วมได้ตามความเหมาะสมตลอดเวลาโดยอาจกำหนดมาตรการด้านความปลอดภัยหรือการเก็บรักษาความลับสำหรับการเข้าใช้สถานที่หรือพื้นที่ร่วมนั้นก็ได้แต่มาตรการดังกล่าวต้องสมเหตุสมผล เหมาะสม และไม่เลือกปฏิบัติข้อ ๓๕ ผู้รับใบอนุญาตที่มีโครงข่ายโทรคมนาคมที่ขอเชื่อมต่อโครงข่ายโทรคมนาคมต้องบำรุงรักษาการเชื่อมต่อโครงข่ายโทรคมนาคมจากโครงข่ายโทรคมนาคมของตนไปยังจุดเชื่อมต่อโครงข่ายโทรคมนาคมเว้นแต่จะมีการตกลงไว้เป็นอย่างอื่นข้อ ๓๖ หลักเกณฑ์เงื่อนไขและวิธีการจัดเก็บค่าบริการและการแบ่งค่าบริการสำหรับกรณีที่มีการเชื่อมต่อโครงข่ายโทรคมนาคมให้เป็นไปตามที่คู่สัญญาเจรจาตกลงเว้นแต่จะกำหนดไว้เป็นอย่างอื่นในประกาศนี้ยกเว้นบริการโทรคมนาคมระหว่างประเทศและกิจการอื่นที่คณะกรรมการกำหนดให้ผู้รับใบอนุญาตที่มีโครงข่ายโทรคมนาคมที่เป็นเจ้าของโครงข่ายโทรคมนาคมของผู้ใช้บริการโทรคมนาคมต้นทางเป็นผู้จัดเก็บค่าบริการจากผู้ใช้บริการและให้รับผิดชอบหนี้สูญของผู้ใช้บริการต้นทางโดยไม่สามารถยกขึ้นกล่าวอ้างเพื่อยกเว้นการชำระค่าตอบแทนเชื่อมต่อโครงข่ายโทรคมนาคมกับผู้รับอนุญาตที่มีโครงข่ายโทรคมนาคมรายอื่นได้กรณีบริการโทรคมนาคมระหว่างประเทศและกิจการอื่นที่คณะกรรมการกำหนดการเรียกเก็บค่าบริการจากผู้ใช้บริการต้นทางให้เป็นไปตามที่คู่สัญญาเจรจาตกลงโดยผู้ให้บริการโทรคมนาคมระหว่างประเทศไม่สามารถยกหนี้สูญของผู้ใช้บริการต้นทางขึ้นกล่าวอ้างเพื่อยกเว้นการชำระค่าตอบแทนเชื่อมต่อโครงข่ายโทรคมนาคมกับผู้รับอนุญาตที่มีโครงข่ายโทรคมนาคมรายอื่นได้ข้อ ๓๗ การผิดนัดชำระหนี้ค่าตอบแทนการเชื่อมต่อโครงข่ายโทรคมนาคมไม่ถือเป็นเหตุให้ผู้รับใบอนุญาตที่มีโครงข่ายโทรคมนาคมที่ให้เชื่อมต่อโครงข่ายโทรคมนาคมมีสิทธิยกเลิกสัญญาการเชื่อมต่อโครงข่ายโทรคมนาคมหรือระงับการให้บริการหรือลดคุณภาพของการให้บริการเชื่อมต่อโครงข่ายโทรคมนาคม เว้นแต่จะได้รับการอนุญาตจากคณะกรรมการก่อนการยกเลิกสัญญาการเชื่อมต่อโครงข่ายโทรคมนาคมหรือระงับการให้บริการหรือลดคุณภาพของการให้บริการเชื่อมต่อโครงข่ายโทรคมนาคมจะต้องได้รับความเห็นชอบจากคณะกรรมการก่อนโดยให้ผู้รับใบอนุญาตที่มีโครงข่ายโทรคมนาคมที่ให้เชื่อมต่อโครงข่ายโทรคมนาคมต้องยื่นคำขอเป็นหนังสือพร้อมทั้งรายละเอียดและเหตุผลในการขอยกเลิกสัญญาหรือระงับการให้บริการหรือลดคุณภาพของการให้บริการเพื่อให้คณะกรรมการพิจารณาในกรณีที่เห็นสมควร คณะกรรมการอาจกำหนดมาตรการชั่วคราวเพื่อคุ้มครองผู้ใช้บริการหรือเพื่อประโยชน์สาธารณะก็ได้ข้อ ๓๘ หากมีการเปลี่ยนแปลงแก้ไขโครงข่ายโทรคมนาคมที่มีผลกระทบต่อการเชื่อมต่อโครงข่ายโทรคมนาคมรวมถึงการเพิ่ม ลด หรือเปลี่ยนแปลงจุดเชื่อมต่อโครงข่ายโทรคมนาคมผู้รับใบอนุญาตที่มีโครงข่ายโทรคมนาคมที่ให้เชื่อมต่อโครงข่ายโทรคมนาคมจะต้องแจ้งแก่คณะกรรมการและต้องประกาศให้ทราบถึงการเปลี่ยนแปลงแก้ไขดังกล่าวเป็นการทั่วไปและล่วงหน้าไม่น้อยกว่าสามเดือนข้อ ๓๙ ภายใต้บังคับมาตรา ๓๐แห่งพระราชบัญญัติการประกอบกิจการโทรคมนาคม พ.ศ. ๒๕๔๔ผู้รับใบอนุญาตที่มีโครงข่ายโทรคมนาคมซึ่งเป็นคู่สัญญาจะขอปรับปรุงอัตราค่าตอบแทนการเชื่อมต่อโครงข่ายโทรคมนาคมต่อคณะกรรมการก็ได้ในการอนุญาตให้คณะกรรมการคำนึงถึงผลกระทบที่มีต่อผู้ใช้บริการประกอบด้วยหมวด ๒การใช้โครงข่ายโทรคมนาคม ส่วนที่ ๑หลักการใช้โครงข่ายโทรคมนาคมทั่วไป ข้อ ๔๐ ผู้รับใบอนุญาตที่มีโครงข่ายโทรคมนาคมต้องยินยอมให้ผู้รับใบอนุญาตรายอื่นใช้โครงข่ายโทรคมนาคมของตนตามหลักเกณฑ์และวิธีการที่คณะกรรมการกำหนดในประกาศนี้ข้อ ๔๑ ผู้รับใบอนุญาตที่มีโครงข่ายโทรคมนาคมต้อง(๑)แจ้งข้อมูลที่ถูกต้องและจำเป็นในการใช้โครงข่ายโทรคมนาคมให้ผู้รับใบอนุญาตรายอื่นที่ขอใช้โครงข่ายโทรคมนาคมทราบเพื่อให้สามารถดำเนินการใช้โครงข่ายโทรคมนาคมได้และหากมีการร้องขอข้อมูลที่จำเป็นเพิ่มเติมต้องจัดให้มีและแจ้งข้อมูลดังกล่าวภายในสิบห้าวันนับตั้งแต่วันที่ได้รับการร้องขอ ทั้งนี้อาจกำหนดให้มีมาตรการเก็บรักษาความลับได้เท่าที่จำเป็นและสมเหตุสมผลอันเป็นที่ยอมรับกันโดยทั่วไปในทางธุรกิจ(๒)ต้องจัดให้มีจุดติดต่ออย่างเพียงพอและเหมาะสมตามแนวปฏิบัติทางการค้าเพื่อให้บริการสอบถามข้อมูลและติดต่อเจรจาสัญญาการใช้โครงข่ายโทรคมนาคม(๓) ดำเนินการเจรจาทำความตกลงในเงื่อนไขต่าง ๆ ของสัญญาการใช้โครงข่ายโทรคมนาคมร่วมกันเพื่อให้ได้ข้อยุติภายในเวลาอันสมควร(๔)เสนอและจัดให้มีสิ่งอำนวยความสะดวกที่จำเป็นของโครงข่ายโทรคมนาคมของตนเพื่อให้ผู้รับใบอนุญาตรายอื่นที่ขอใช้โครงข่ายโทรคมนาคมสามารถใช้โครงข่ายโทรคมนาคมได้(๕) ต้องอนุญาตให้ผู้รับใบอนุญาตรายอื่นเข้าถึงและใช้ข้อกำหนดทางเทคนิคเกี่ยวกับการใช้โครงข่ายอินเทอร์เฟส(interface) และโปรโตคอล (protocol) หรือเทคโนโลยีที่จำเป็นสำหรับการทำงานร่วมกันระหว่างโครงข่ายเพื่อให้ใช้โครงข่ายโทรคมนาคมได้(๖) ไม่กระทำการใด ๆอันเป็นเหตุให้การใช้โครงข่ายโทรคมนาคมของผู้รับใบอนุญาตรายอื่นที่ขอใช้โครงข่ายโทรคมนาคมไม่สามารถใช้งานได้ตามปกติและต้องไม่ก่อให้เกิดการรบกวนกิจการโทรคมนาคมหรือที่อาจก่อให้เกิดเหตุขัดขวางการโทรคมนาคม(๗)แจ้งข้อมูลเกี่ยวกับการใช้โครงข่ายโทรคมนาคมแก่คณะกรรมการทุกไตรมาสโดยให้เป็นไปตามแบบที่กำหนดตามแนบท้ายประกาศนี้โดยการแจ้งข้อมูลของไตรมาสใดให้ดำเนินการให้เสร็จสิ้นภายในวันที่สามสิบของเดือนถัดไป ทั้งนี้หากผู้รับใบอนุญาตที่มีโครงข่ายโทรคมนาคมประสงค์จะขอแก้ไขข้อมูลดังกล่าวให้ยื่นข้อมูลที่แก้ไขแล้วพร้อมเหตุผลการแก้ไขภายในสี่สิบห้าวันนับจากวันที่ยื่นข้อมูลในครั้งแรกข้อ ๔๒ ค่าตอบแทนการใช้โครงข่ายโทรคมนาคมและค่าตอบแทนการใช้สิ่งอำนวยความสะดวกที่จำเป็นสำหรับการใช้โครงข่ายโทรคมนาคมให้เป็นไปตามข้อตกลงระหว่างผู้รับใบอนุญาตซึ่งได้ตกลงร่วมกัน โดยค่าตอบแทนดังกล่าวต้องเป็นอัตราที่เป็นธรรมสมเหตุสมผล และไม่เลือกปฏิบัติ ทั้งนี้คณะกรรมการอาจพิจารณากำหนดวิธีการคำนวณต้นทุนและอัตราค่าตอบแทนการใช้โครงข่ายโทรคมนาคมอ้างอิงที่เหมาะสมสำหรับบางประเภทบริการใช้โครงข่ายโทรคมนาคมได้ผู้รับใบอนุญาตที่มีโครงข่ายโทรคมนาคมอาจเรียกเก็บอัตราค่าตอบแทนการใช้โครงข่ายโทรคมนาคมโดยใช้อัตราค่าตอบแทนการใช้โครงข่ายโทรคมนาคมอ้างอิงที่คณะกรรมการกำหนดตามวรรคหนึ่งก็ได้ข้อ ๔๓ ผู้รับใบอนุญาตที่มีโครงข่ายโทรคมนาคมต้องปฏิบัติต่อผู้รับใบอนุญาตที่ขอใช้โครงข่ายโทรคมนาคมทุกรายอย่างเป็นธรรมสมเหตุสมผล และไม่เลือกปฏิบัติในกรณีปรากฏหลักฐานโดยมีเหตุอันสมควรหรือมีกรณีการกล่าวหาว่าผู้รับใบอนุญาตที่มีโครงข่ายโทรคมนาคมรายใดไม่ปฏิบัติตามที่กำหนดไว้ตามวรรคหนึ่งให้ผู้รับใบอนุญาตที่มีโครงข่ายโทรคมนาคมรายดังกล่าวมีหน้าที่ชี้แจงหรือแสดงเหตุว่าตนได้ปฏิบัติโดยชอบตามหลักเกณฑ์และเงื่อนไขตามวรรคหนึ่งแล้วส่วนที่ ๒ข้อเสนอการใช้โครงข่ายโทรคมนาคม ข้อ ๔๔ ผู้ขอรับใบอนุญาตที่มีโครงข่ายโทรคมนาคมมีหน้าที่จัดทำและส่งข้อเสนอการใช้โครงข่ายโทรคมนาคมพร้อมทั้งเอกสารประกอบข้อเสนอดังกล่าวที่แสดงหลักการและวิธีการคำนวณอัตราค่าตอบแทนการใช้โครงข่ายโทรคมนาคมต่อสำนักงานเพื่อเสนอคณะกรรมการพิจารณาโดยให้นำส่งเป็นเอกสารประกอบการยื่นคำขอใบอนุญาตประกอบกิจการโทรคมนาคมในระหว่างที่ข้อเสนอการใช้โครงข่ายโทรคมนาคมหรือการคำนวณอัตราค่าตอบแทนการใช้โครงข่ายโทรคมนาคมยังไม่แล้วเสร็จคณะกรรมการอาจกำหนดให้ใช้อัตราค่าตอบแทนการใช้โครงข่ายโทรคมนาคมอ้างอิงที่คณะกรรมการกำหนดตามข้อ๔๒ เป็นการชั่วคราวได้ในกรณีที่ผู้รับใบอนุญาตที่มีโครงข่ายโทรคมนาคมเรียกเก็บอัตราค่าตอบแทนการใช้โครงข่ายโทรคมนาคมโดยใช้อัตราค่าตอบแทนการใช้โครงข่ายโทรคมนาคมอ้างอิงที่คณะกรรมการกำหนดตามข้อ๔๒ ในข้อเสนอการใช้โครงข่ายโทรคมนาคม ให้ยกเว้นมิต้องส่งเอกสารประกอบข้อเสนอที่แสดงหลักการและวิธีการคำนวณอัตราค่าตอบแทนการใช้โครงข่ายโทรคมนาคมให้คณะกรรมการพิจารณาตามวรรคหนึ่งข้อ ๔๕ ข้อเสนอการใช้โครงข่ายโทรคมนาคมต้องเป็นเอกสารแสดงเจตนาเสนอให้ใช้โครงข่ายโทรคมนาคมที่มีเงื่อนไขในเชิงพาณิชย์และเทคนิคที่ชัดเจนและเพียงพอโดยต้องประกอบด้วยรายละเอียดต่าง ๆ อย่างน้อย ดังต่อไปนี้(๑) รายละเอียดของโครงข่ายโทรคมนาคมและบริการที่จะอนุญาตให้ใช้โครงข่ายโทรคมนาคมรวมถึงคุณภาพการให้บริการใช้โครงข่ายโทรคมนาคมซึ่งเป็นมาตรฐานระดับเดียวกับของผู้รับใบอนุญาตที่มีโครงข่ายโทรคมนาคมที่ให้ใช้โครงข่ายโทรคมนาคมเอง(๒)รายละเอียดของสิ่งอำนวยความสะดวกที่จำเป็นสำหรับการใช้โครงข่ายโทรคมนาคม(๓) กระบวนการและวิธีการเข้าถึงเพื่อใช้โครงข่ายโทรคมนาคมมาตรฐานทางเทคนิคสำหรับการใช้โครงข่ายโทรคมนาคมรวมถึงความสามารถของโครงข่ายโทรคมนาคมในการรองรับปริมาณทราฟฟิคของโครงข่ายโทรคมนาคม(๔)หน้าที่และความรับผิดชอบของผู้รับใบอนุญาตที่ขอใช้โครงข่ายโทรคมนาคมและผู้รับใบอนุญาตที่มีโครงข่ายโทรคมนาคมที่ให้ใช้โครงข่ายโทรคมนาคมรวมทั้งเงื่อนไขเกี่ยวกับการรักษาความลับ การเปิดเผยข้อมูลและมาตรการด้านความปลอดภัย(๕) อัตราค่าตอบแทนการใช้โครงข่ายโทรคมนาคมและอัตราค่าตอบแทนการใช้สิ่งอำนวยความสะดวกที่จำเป็น(๖)หลักเกณฑ์และวิธีการสำหรับการเรียกเก็บและการชำระค่าตอบแทนการใช้โครงข่ายโทรคมนาคม(๗) กระบวนการและระยะเวลาเจรจาข้อตกลงการใช้โครงข่ายโทรคมนาคม(๘) เงื่อนไขและขั้นตอนการร้องขอใช้บริการใหม่และการเปลี่ยนแปลงการใช้โครงข่ายโทรคมนาคม(๙) ขั้นตอน วิธีการและระยะเวลาดำเนินการต่อข้อร้องเรียนและข้อโต้แย้งที่มีกับผู้รับใบอนุญาตที่ขอใช้โครงข่ายโทรคมนาคม(๑๐) บทลงโทษหรือค่าปรับกรณีผิดเงื่อนไขของสัญญา(๑๑) บุคคลและสถานที่ที่ติดต่อได้ข้อ ๔๖ ในการพิจารณาข้อเสนอการใช้โครงข่ายโทรคมนาคมการเปิดเผยข้อเสนอการใช้โครงข่ายโทรคมนาคมกรณีที่ผู้รับใบอนุญาตที่มีโครงข่ายโทรคมนาคมต้องปรับปรุงหรือแก้ไขเปลี่ยนแปลงข้อเสนอการใช้โครงข่ายโทรคมนาคมและการพิจารณาข้อเสนอการใช้โครงข่ายโทรคมนาคมที่มีการปรับปรุง หรือแก้ไขเปลี่ยนแปลงแล้วรวมทั้งการเปิดเผยข้อเสนอการใช้โครงข่ายโทรคมนาคมดังกล่าวให้นำข้อ ๑๕ ข้อ ๑๖ ข้อ๑๗ ข้อ ๑๘ และข้อ ๑๙ ในหมวด ๑ ส่วนที่ ๒เกี่ยวกับข้อเสนอการเชื่อมต่อโครงข่ายโทรคมนาคม มาใช้บังคับโดยอนุโลมส่วนที่ ๓กระบวนการเจรจาและการทำสัญญาการใช้โครงข่ายโทรคมนาคม ข้อ ๔๗ ให้นำหลักเกณฑ์และวิธีการที่กำหนดในข้อ ๒๑ข้อ ๒๒ ข้อ ๒๓ ข้อ ๒๗ ข้อ ๒๘ ข้อ ๒๙ ข้อ ๓๐ และข้อ ๓๑ ในหมวด ๑ ส่วนที่ ๓เกี่ยวกับกระบวนการเจรจาและการทำสัญญาการเชื่อมต่อโครงข่ายโทรคมนาคมมาใช้บังคับกับการเจรจาสัญญาการใช้โครงข่ายโทรคมนาคมโดยอนุโลมข้อ ๔๘ ผู้รับใบอนุญาตที่มีโครงข่ายโทรคมนาคมอาจปฏิเสธไม่ให้ใช้โครงข่ายโทรคมนาคมของตนเองได้เฉพาะในกรณีดังต่อไปนี้(๑)โครงข่ายโทรคมนาคมที่มีอยู่ไม่เพียงพอแก่การให้ผู้รับใบอนุญาตรายอื่นใช้โครงข่ายโทรคมนาคม(๒) การใช้โครงข่ายโทรคมนาคมมีปัญหาทางเทคนิคที่อาจก่อให้เกิดการรบกวนกิจการโทรคมนาคมหรือเป็นเหตุขัดขวางการโทรคมนาคม(๓) กรณีอื่นตามที่คณะกรรมการประกาศกำหนดในการปฏิเสธไม่ให้ใช้โครงข่ายโทรคมนาคมตามวรรคหนึ่งนั้นผู้รับใบอนุญาตที่มีโครงข่ายโทรคมนาคมซึ่งปฏิเสธไม่ให้ใช้โครงข่ายโทรคมนาคมต้องแจ้งแก่ผู้รับใบอนุญาตที่ขอใช้โครงข่ายโทรคมนาคมเป็นหนังสือภายในสิบห้าวันนับแต่วันที่ได้รับการร้องขอ พร้อมเหตุผลแห่งการปฏิเสธอย่างละเอียดผู้รับใบอนุญาตที่ขอใช้โครงข่ายโทรคมนาคมซึ่งถูกปฏิเสธไม่ให้ใช้โครงข่ายโทรคมนาคมตามวรรคหนึ่งมีสิทธิร้องขอให้คณะกรรมการพิจารณาวินิจฉัยชี้ขาดได้ตามหลักเกณฑ์และวิธีการที่กำหนดในหมวด๔ ว่าด้วยกระบวนการระงับข้อพิพาทและให้ผู้รับใบอนุญาตที่มีโครงข่ายโทรคมนาคมซึ่งปฏิเสธไม่ให้ใช้โครงข่ายโทรคมนาคมมีหน้าที่พิสูจน์ถึงเหตุแห่งการปฏิเสธนั้นข้อ ๔๙ ในกรณีที่ผู้รับใบอนุญาตทั้งสองฝ่ายมีข้อที่ตกลงกันไม่ได้ในการเจรจาทำสัญญาการใช้โครงข่ายโทรคมนาคมภายหลังเก้าสิบวันนับแต่วันเริ่มต้นของการเจรจาให้ถือว่ามีข้อพิพาทเกิดขึ้น และคู่กรณีมีสิทธิร้องขอให้คณะกรรมการพิจารณาวินิจฉัยชี้ขาดข้อพิพาทดังกล่าวได้ตามหลักเกณฑ์และวิธีการที่กำหนดในหมวด๔ ว่าด้วยกระบวนการระงับข้อพิพาท ทั้งนี้ให้ถือว่าวันที่ผู้รับใบอนุญาตที่มีโครงข่ายโทรคมนาคมที่ให้ใช้โครงข่ายโทรคมนาคมได้รับหนังสือขอใช้โครงข่ายโทรคมนาคมเป็นวันเริ่มต้นของการเจรจาในระหว่างที่ไม่สามารถตกลงกันได้ระหว่างผู้รับใบอนุญาตตามวรรคหนึ่งคณะกรรมการอาจกำหนดให้ใช้อัตราค่าตอบแทนการใช้โครงข่ายโทรคมนาคมอ้างอิงที่คณะกรรมการกำหนดตามข้อ๔๒ เป็นการชั่วคราวได้ส่วนที่ ๔การปฏิบัติตามสัญญาการใช้โครงข่ายโทรคมนาคม ข้อ ๕๐ ให้นำหลักเกณฑ์และวิธีการที่กำหนดในหมวด ๑ส่วนที่ ๔ เกี่ยวกับการปฏิบัติตามสัญญาการเชื่อมต่อโครงข่ายโทรคมนาคมมาใช้บังคับกับการปฏิบัติตามสัญญาการใช้โครงข่ายโทรคมนาคมโดยอนุโลมหมวด ๓คณะอนุกรรมการกลั่นกรองและเสนอความเห็นเกี่ยวกับการใช้และเชื่อมต่อโครงข่ายโทรคมนาคม ข้อ ๕๑ ให้มีคณะอนุกรรมการคณะหนึ่งเรียกว่าคณะอนุกรรมการกลั่นกรองและเสนอความเห็นเกี่ยวกับการใช้และเชื่อมต่อโครงข่ายโทรคมนาคมประกอบด้วยประธานอนุกรรมการคนหนึ่งและอนุกรรมการอื่นอีกสี่คนซึ่งคณะกรรมการแต่งตั้งจากผู้ทรงคุณวุฒิซึ่งมีความรู้และประสบการณ์ในด้านโทรคมนาคมด้านเศรษฐศาสตร์ หรือด้านกฎหมายอันเป็นประโยชน์ต่อการกำกับดูแลกิจการโทรคมนาคม อนุกรรมการต้องไม่มีลักษณะต้องห้ามตามมาตรา ๗ ข. (๑) (๒) (๓) (๔) (๕)(๖) (๗) (๘) (๙) (๑๐) และ (๑๑)แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ให้เลขาธิการแต่งตั้งพนักงานของสำนักงานเป็นเลขานุการและผู้ช่วยเลขานุการคณะอนุกรรมการตามความเหมาะสมข้อ ๕๒ อนุกรรมการมีวาระการดำรงตำแหน่งคราวละสามปีและอาจได้รับแต่งตั้งอีกได้แต่จะดำรงตำแหน่งติดต่อกันเกินสองวาระไม่ได้ให้อนุกรรมการซึ่งพ้นจากตำแหน่งตามวาระอยู่ในตำแหน่งเพื่อปฏิบัติหน้าที่ต่อไปจนกว่าจะมีการแต่งตั้งอนุกรรมการขึ้นใหม่ข้อ ๕๓ นอกจากการพ้นจากตำแหน่งตามวาระอนุกรรมการพ้นจากตำแหน่งเมื่อ(๑) ตาย(๒) ลาออก(๓) ขาดคุณสมบัติหรือมีลักษณะต้องห้ามตามมาตรา ๗ ข. (๑) (๒) (๓) (๔)(๕) (๖) (๗) (๘) (๙) (๑๐) และ (๑๑)แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓(๔)คณะกรรมการมีมติให้พ้นจากตำแหน่งด้วยคะแนนเสียงไม่น้อยกว่ากึ่งหนึ่งในกรณีที่อนุกรรมการพ้นจากตำแหน่งก่อนวาระให้อนุกรรมการเท่าที่เหลืออยู่ปฏิบัติหน้าที่ต่อไปได้ และให้ถือว่าคณะอนุกรรมการประกอบด้วยอนุกรรมการเท่าที่เหลืออยู่จนกว่าจะมีการแต่งตั้งอนุกรรมการขึ้นใหม่และให้ผู้ได้รับแต่งตั้งให้ดำรงตำแหน่งแทนอยู่ในตำแหน่งเท่ากับวาระที่เหลืออยู่ของอนุกรรมการซึ่งตนแทนข้อ ๕๔ ให้คณะอนุกรรมการมีอำนาจหน้าที่ดังต่อไปนี้(๑) แสวงหาข้อเท็จจริง วิเคราะห์ข้อกฎหมายตลอดจนประเด็นทางเทคนิคที่เกี่ยวข้องและพิจารณาหรือเสนอความเห็นต่อคณะกรรมการกรณีการปฏิเสธไม่ให้ใช้หรือเชื่อมต่อโครงข่ายโทรคมนาคมและข้อพิพาทเกี่ยวกับการใช้หรือเชื่อมต่อโครงข่ายโทรคมนาคมตามที่กำหนดในประกาศนี้(๒) พิจารณาไกล่เกลี่ยข้อพิพาทหากคู่กรณีร้องขอ(๓) ให้คำแนะนำหรือคำปรึกษาแก่คณะกรรมการในเชิงนโยบาย หลักเกณฑ์วิธีการ เกี่ยวกับการใช้และเชื่อมต่อโครงข่ายโทรคมนาคม(๔) ปฏิบัติการอื่นใดตามที่คณะกรรมการมอบหมายหมวด ๔กระบวนการระงับข้อพิพาท ข้อ ๕๕ ในกรณีที่มีการปฏิเสธไม่ให้เชื่อมต่อหรือใช้โครงข่ายโทรคมนาคมตามข้อ๒๕ หรือข้อ ๔๘ หรือมีข้อพิพาทเกิดขึ้นตามข้อ ๒๖ หรือข้อ ๔๙ให้คู่กรณีฝ่ายใดฝ่ายหนึ่งมีสิทธิร้องขอให้คณะกรรมการพิจารณาวินิจฉัยชี้ขาดได้โดยยื่นคำร้องเป็นหนังสือต่อสำนักงานคำร้องตามวรรคหนึ่ง ต้องประกอบด้วย(๑) วัน เดือน ปี ที่ทำคำร้อง(๒) ชื่อ ที่อยู่ และสถานะของผู้ร้องและคู่กรณีอีกฝ่าย(๓)ระบุข้อเท็จจริงที่แสดงให้เป็นที่ประจักษ์ว่ามีการปฏิเสธไม่ให้ใช้หรือเชื่อมต่อโครงข่ายโทรคมนาคมหรือได้พยายามที่จะเจรจาตกลงทำสัญญาการใช้หรือเชื่อมต่อโครงข่ายกับคู่กรณีอีกฝ่ายหนึ่งแล้วแต่ไม่สามารถตกลงกันได้พร้อมระบุประเด็นที่สามารถตกลงกันได้และประเด็นที่ไม่สามารถตกลงกันได้ให้ชัดแจ้ง รวมทั้งเอกสารหลักฐานต่างๆ ที่เกี่ยวข้อง(๔) ข้อเรียกร้องและคำขอให้ชี้ขาดโดยต้องแสดงให้ชัดแจ้งซึ่งสภาพแห่งข้อเรียกร้องของผู้ร้องและคำขอให้ชี้ขาดทั้งข้ออ้างที่อาศัยเป็นหลักแห่งข้อเรียกร้องเช่นว่านั้น(๕) ลงลายมือชื่อผู้ร้องข้อ ๕๖ การยื่นคำร้องต้องกระทำภายในระยะเวลาหนึ่งปีนับแต่วันที่มีการปฏิเสธไม่ให้ใช้หรือเชื่อมต่อใช้โครงข่ายโทรคมนาคมหรือมีข้อพิพาทเกี่ยวกับการใช้หรือเชื่อมต่อโครงข่ายโทรคมนาคมเกิดขึ้นหากยื่นเมื่อพ้นกำหนดระยะเวลาตามที่กำหนดไว้ให้สำนักงานปฏิเสธไม่รับคำร้องเข้าสู่กระบวนการระงับข้อพิพาทเว้นแต่สำนักงานเห็นว่าเรื่องนั้นเป็นประโยชน์แก่ส่วนรวมหรือมีเหตุจำเป็นอื่นโดยสำนักงานเห็นเองหรือคู่กรณีมีคำขอสำนักงานอาจรับคำร้องไว้ก็ได้ข้อ ๕๗ เมื่อสำนักงานได้รับคำร้องและเอกสารหลักฐานแล้วให้สำนักงานดำเนินการตรวจสอบคำร้องและเอกสารหลักฐานนั้นโดยเร็วหากคำร้องหรือเอกสารหลักฐานนั้นไม่ถูกต้องหรือไม่ครบถ้วน ให้สำนักงานแจ้งให้ผู้ร้องดำเนินการแก้ไขคำร้องหรือจัดส่งเอกสารหลักฐานเพิ่มเติมภายในเจ็ดวันนับแต่วันที่ได้รับแจ้งหรือภายในระยะเวลาที่กำหนดสำนักงานจะต้องพิจารณาว่าจะรับคำร้องเข้าสู่กระบวนการระงับข้อพิพาทหรือไม่ภายในสามสิบวันนับแต่วันที่ได้รับคำร้องและเอกสารหลักฐานที่ถูกต้องและครบถ้วนข้อ ๕๘ คำร้องที่ไม่เป็นไปตามข้อ ๕๕ ข้อ ๕๖ และข้อ๕๗ มิให้สำนักงานรับคำร้องดังกล่าวเข้าสู่กระบวนการระงับข้อพิพาทข้อ ๕๙ คำร้องที่สำนักงานรับเข้าสู่กระบวนการระงับข้อพิพาทแล้วให้สำนักงานส่งคำร้องและเอกสารหลักฐานให้คณะอนุกรรมการดำเนินการแสวงหาข้อเท็จจริงโดยเร็วรวมทั้งรายงานให้คณะกรรมการทราบคำร้องที่สำนักงานไม่รับเข้าสู่กระบวนการระงับข้อพิพาทให้สำนักงานเสนอคณะกรรมการพิจารณาโดยเร็วโดยคณะกรรมการจะต้องพิจารณาให้แล้วเสร็จภายในสามสิบวันนับแต่วันที่ได้รับคำร้องและเอกสารหลักฐานที่ถูกต้องและครบถ้วนจากสำนักงานหากคณะกรรมการสั่งรับคำร้องเข้าสู่กระบวนการระงับข้อพิพาทให้สำนักงานส่งคำร้องและเอกสารหลักฐานให้คณะอนุกรรมการดำเนินการแสวงหาข้อเท็จจริงโดยเร็วในกรณีที่คณะกรรมการสั่งไม่รับคำร้องเข้าสู่กระบวนการระงับข้อพิพาทให้สำนักงานแจ้งให้ผู้ร้องทราบข้อ ๖๐ เมื่อสำนักงานดำเนินการรับคำร้องเข้าสู่กระบวนการระงับข้อพิพาทให้สำนักงานแจ้งให้คู่กรณีทั้งสองฝ่ายทราบพร้อมทั้งส่งสำเนาคำร้องและสำเนาเอกสารหลักฐานให้แก่ผู้ถูกร้องและสอบถามคู่กรณีทั้งสองฝ่ายว่าประสงค์จะเข้าสู่กระบวนการไกล่เกลี่ยหรือไม่หากคู่กรณีทั้งสองฝ่ายตกลงเข้าสู่กระบวนการไกล่เกลี่ยให้สำนักงานแจ้งให้คณะอนุกรรมการทราบเพื่อดำเนินการไกล่เกลี่ยต่อไป ทั้งนี้ ในการไกล่เกลี่ยโดยคณะอนุกรรมการให้นำความในหมวด ๒ ส่วนที่ ๕ เกี่ยวกับจริยธรรมสำหรับผู้ไกล่เกลี่ย และหมวด ๓การไกล่เกลี่ย ของระเบียบคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ ว่าด้วยการไกล่เกลี่ยข้อพิพาทระหว่างผู้รับใบอนุญาตประกอบกิจการโทรคมนาคมและผู้ร้องเรียนพ.ศ. ๒๕๕๕ มาใช้บังคับโดยอนุโลมหากคู่กรณีฝ่ายใดฝ่ายหนึ่งหรือทั้งสองฝ่ายไม่ตกลงที่จะเข้าสู่กระบวนการไกล่เกลี่ยให้สำนักงานสั่งให้ผู้ถูกร้องโต้แย้งและแสดงพยานหลักฐานเป็นหนังสือต่อคณะอนุกรรมการภายในสิบห้าวันนับแต่วันที่ได้รับคำสั่งหรือภายในระยะเวลาที่กำหนดเพื่อที่คณะอนุกรรมการจะได้ดำเนินการการระงับข้อพิพาทตามประกาศนี้ต่อไปข้อ ๖๑ ในกรณีที่คู่กรณีไม่ตกลงที่จะเข้าสู่กระบวนการไกล่เกลี่ยเมื่อคณะอนุกรรมการได้รับคำร้อง คำโต้แย้งและเอกสารหลักฐานที่ถูกต้องครบถ้วนจากคู่กรณีทั้งสองฝ่ายให้คณะอนุกรรมการดำเนินการแสวงหาข้อเท็จจริงและรวบรวมพยานหลักฐานทั้งปวงเพื่อที่จะทราบข้อเท็จจริงหรือพิสูจน์กรณีตามคำร้องทั้งนี้ให้คณะอนุกรรมการเปิดโอกาสให้คู่กรณีทั้งสองฝ่ายชี้แจงแถลงเหตุผลเพิ่มเติมและแสดงพยานหลักฐานได้ตามที่เห็นสมควรข้อ ๖๒ เมื่อคณะอนุกรรมการได้รวบรวมและพิจารณาพยานหลักฐานของคู่กรณีทั้งสองฝ่ายและเห็นว่าได้ข้อเท็จจริงเพียงพอให้คณะอนุกรรมการทำความเห็นในปัญหาข้อเท็จจริงและข้อกฎหมายให้เสร็จสิ้นโดยเร็วโดยให้คณะอนุกรรมการจัดทำบันทึกความเห็นของคณะอนุกรรมการให้แล้วเสร็จภายในหนึ่งร้อยยี่สิบวันนับแต่วันที่ได้รับคำร้องคำโต้แย้ง และเอกสารหลักฐานตามข้อ ๖๑หากไม่แล้วเสร็จให้รายงานพร้อมเหตุผลความจำเป็นต่อคณะกรรมการเพื่อขออนุมัติขยายระยะเวลาแสวงหาข้อเท็จจริงออกไปอีกไม่เกินสามสิบวันโดยให้ขอขยายระยะเวลาก่อนสิ้นสุดระยะเวลาการแสวงหาข้อเท็จจริงไม่น้อยกว่าสามวันทำการบันทึกความเห็นของคณะอนุกรรมการตามวรรคหนึ่ง ต้องประกอบด้วย(๑) สรุปข้อเท็จจริงและข้อกฎหมายที่ได้จากคำร้องและเอกสารอื่น ๆของคู่กรณี รวมทั้งพยานหลักฐานต่าง ๆ ที่ได้จากการแสวงหาข้อเท็จจริง(๒) ประเด็นข้อพิพาทที่คณะอนุกรรมการกำหนด(๓) ความเห็นของคณะอนุกรรมการในแต่ละประเด็นตาม (๒)ข้อ ๖๓ ให้สำนักงานเสนอบันทึกความเห็นของคณะอนุกรรมการต่อคณะกรรมการเพื่อพิจารณาวินิจฉัยชี้ขาดโดยเร็วทั้งนี้ให้คณะกรรมการจัดทำคำวินิจฉัยให้แล้วเสร็จภายในสามสิบวันนับแต่วันที่ได้รับบันทึกความเห็นของคณะอนุกรรมการพร้อมทั้งแจ้งคำวินิจฉัยให้คู่กรณีทราบคำวินิจฉัยของคณะกรรมการตามวรรคหนึ่ง ต้องประกอบด้วย(๑) ชื่อและที่อยู่ของคู่กรณีทั้งสองฝ่าย(๒) ประเด็นข้อพิพาทและเหตุผล ข้ออ้าง ข้อเถียง(๓) คำวินิจฉัยและเหตุผลประกอบ(๔) มาตรการบังคับ พร้อมระยะเวลาการปฏิบัติตามคำวินิจฉัย(๕) ลายมือชื่อคณะกรรมการรับรองคำวินิจฉัย(๖) ความเห็นแย้ง (ถ้ามี)ทั้งนี้ให้คณะกรรมการดำเนินการประกาศคำวินิจฉัยให้ประชาชนทราบเป็นการทั่วไปข้อ ๖๔ ให้ผู้รับใบอนุญาตที่ขอใช้หรือเชื่อมต่อโครงข่ายโทรคมนาคมรายอื่นมีสิทธินำคำวินิจฉัยที่ประกาศตามข้อ๖๓ วรรคสาม มายื่นคำร้องขอแก้ไขข้อสัญญาให้เป็นไปอย่างเท่าเทียมและเป็นธรรมได้ ทั้งนี้คณะกรรมการมีอำนาจพิจารณาข้อสัญญาดังกล่าวว่ามีความเกี่ยวข้องและคำวินิจฉัยมีผลกระทบกับข้อสัญญานั้นหรือไม่หากไม่เกี่ยวข้องและไม่มีผลกระทบดังกล่าว คณะกรรมการอาจไม่รับคำร้องขอไว้พิจารณาได้ข้อ ๖๕ คำวินิจฉัยของคณะกรรมการให้ถือเป็นที่สุดและให้ถือเอาคำวินิจฉัยดังกล่าวแทนสัญญาการใช้หรือเชื่อมต่อโครงข่ายโทรคมนาคมซึ่งคู่กรณีต้องปฏิบัติตามอย่างเคร่งครัดข้อ ๖๖ ในระหว่างการพิจารณาวินิจฉัยของคณะกรรมการตามหมวดนี้ถ้าคณะกรรมการเห็นว่ามีกรณีจำเป็นหรือคู่กรณีฝ่ายหนึ่งฝ่ายใดร้องขอโดยแสดงเหตุผลอันจำเป็นให้ปรากฏพร้อมทั้งคำชี้แจงแสดงจำนวนความเสียหายที่อาจเกิดขึ้นหากไม่มีการให้ใช้หรือเชื่อมต่อโครงข่ายโทรคมนาคมไปพลางก่อนคณะกรรมการอาจมีคำสั่งให้ใช้หรือเชื่อมต่อโครงข่ายโทรคมนาคมไปพลางก่อนตามเงื่อนไขของสัญญาการใช้หรือเชื่อมต่อโครงข่ายโทรคมนาคมที่มีอยู่เดิมหรือตามเงื่อนไขสัญญาใช้หรือเชื่อมต่อโครงข่ายโทรคมนาคมอื่นประเภทเดียวกันหรือตามที่คณะกรรมการเห็นสมควรข้อ ๖๗ ในการพิจารณาความจำเป็นเพื่อมีคำสั่งให้ใช้หรือเชื่อมต่อโครงข่ายโทรคมนาคมไปพลางก่อนตามข้อ๖๖ ให้คณะกรรมการคำนึงถึงความเร่งด่วนของกรณีที่กำลังพิจารณาวินิจฉัยผลประโยชน์ต่อสาธารณะความเสียหายอันยากต่อการแก้ไขเยียวยาในภายหลังที่จะเกิดต่อคู่กรณีฝ่ายที่ร้องขอหากไม่มีการให้ใช้หรือเชื่อมต่อโครงข่ายโทรคมนาคมไปพลางก่อนระดับความเสียหายที่จะเกิดขึ้นแก่ฝ่ายใดฝ่ายหนึ่งมากกว่ากันเพียงใดเป็นสำคัญและเหตุอื่นตามที่คณะกรรมการเห็นว่าเกี่ยวข้องข้อ ๖๘ เมื่อคณะกรรมการมีคำสั่งให้ใช้หรือเชื่อมต่อโครงข่ายโทรคมนาคมไปพลางก่อนให้คำสั่งดังกล่าวมีผลใช้บังคับจนกว่าคณะกรรมการได้ทำคำวินิจฉัยแล้วเสร็จและคำวินิจฉัยมีผลใช้บังคับหรือจนกว่าจะมีการเพิกถอนคำสั่งให้ใช้หรือเชื่อมต่อโครงข่ายโทรคมนาคมไปพลางก่อนข้อ ๖๙ กรณีใดที่มิได้กำหนดไว้ตามความในหมวดนี้ให้นำบทบัญญัติเกี่ยวกับการพิจารณาทางปกครองตามกฎหมายว่าด้วยวิธีปฏิบัติราชการทางปกครองมาใช้บังคับโดยอนุโลมบทเฉพาะกาล ข้อ ๗๐ บรรดาประกาศระเบียบ หรือข้อตกลงใดที่ได้ทำขึ้นโดยอาศัยอำนาจตามพระราชบัญญัติโทรเลขและโทรศัพท์พ.ศ. ๒๔๗๗ พระราชบัญญัติองค์การโทรศัพท์แห่งประเทศไทย พ.ศ. ๒๔๙๗ และพระราชบัญญัติการสื่อสารแห่งประเทศไทยพ.ศ. ๒๕๑๙ ซึ่งได้ทำขึ้นก่อนวันที่ประกาศคณะกรรมการกิจการโทรคมนาคมแห่งชาติว่าด้วยการใช้และเชื่อมต่อโครงข่ายโทรคมนาคม พ.ศ. ๒๕๔๙ มีผลใช้บังคับ ให้มีผลใช้บังคับต่อไปตราบเท่าที่ไม่ขัดหรือแย้งต่อหลักเกณฑ์และเงื่อนไขที่กำหนดในประกาศนี้และที่คณะกรรมการจะกำหนดเพิ่มเติมต่อไปจนกว่าประกาศ ระเบียบหรือข้อตกลงนั้นจะสิ้นผลข้อ ๗๑ ให้ผู้รับใบอนุญาตที่มีโครงข่ายโทรคมนาคมนำส่งข้อเสนอการใช้หรือเชื่อมต่อโครงข่ายโทรคมนาคมเพื่อให้คณะกรรมการพิจารณาภายในเก้าสิบวันนับแต่วันที่ประกาศนี้มีผลใช้บังคับโดยให้ข้อเสนอการใช้หรือเชื่อมต่อโครงข่ายโทรคมนาคมที่ผู้รับใบอนุญาตที่มีโครงข่ายโทรคมนาคมนำส่งและได้รับความเห็นชอบแล้วตามประกาศคณะกรรมการกิจการโทรคมนาคมแห่งชาติว่าด้วยการใช้และเชื่อมต่อโครงข่ายโทรคมนาคม พ.ศ. ๒๕๔๙ถือเป็นข้อเสนอการใช้หรือเชื่อมต่อโครงข่ายโทรคมนาคมตามประกาศนี้ไปพลางก่อนจนกว่าผู้รับใบอนุญาตที่มีโครงข่ายโทรคมนาคมจะนำส่งข้อเสนอการใช้หรือเชื่อมต่อโครงข่ายโทรคมนาคมตามประกาศนี้ข้อ ๗๒ ให้สัญญาการใช้หรือเชื่อมต่อโครงข่ายโทรคมนาคมซึ่งชอบด้วยกฎหมายและมีผลบังคับได้อยู่ในวันที่ประกาศนี้ใช้บังคับยังคงใช้บังคับได้ต่อไปเท่าที่ไม่ขัดหรือแย้งกับประกาศนี้ ทั้งนี้ คณะกรรมการอาจสั่งให้คู่สัญญาดำเนินการแก้ไขสัญญาการใช้หรือเชื่อมต่อโครงข่ายโทรคมนาคมให้เป็นไปตามข้อเสนอการใช้หรือเชื่อมต่อโครงข่ายโทรคมนาคมที่นำส่งและได้รับความเห็นชอบจากคณะกรรมการตามประกาศนี้ข้อ ๗๓ ให้กรรมการวินิจฉัยข้อพิพาทตามประกาศคณะกรรมการกิจการโทรคมนาคมแห่งชาติว่าด้วยการใช้และเชื่อมต่อโครงข่ายโทรคมนาคมพ.ศ. ๒๕๔๙ ซึ่งดำรงตำแหน่งอยู่ในวันที่ประกาศนี้ใช้บังคับปฏิบัติหน้าที่ต่อไปในตำแหน่งอนุกรรมการกลั่นกรองและเสนอความเห็นเกี่ยวกับการใช้และเชื่อมต่อโครงข่ายโทรคมนาคมไปพลางก่อนโดยให้มีสิทธิได้รับค่าตอบแทนในอัตราเดิมจนกว่าคณะกรรมการจะแต่งตั้งคณะอนุกรรมการกลั่นกรองและเสนอความเห็นเกี่ยวกับการใช้และเชื่อมต่อโครงข่ายโทรคมนาคมตามประกาศนี้ประกาศณ วันที่ ๙ ธันวาคม พ.ศ. ๒๕๕๖พลอากาศเอกธเรศ ปุณศรีประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ[เอกสารแนบท้าย]๑. แบบแจ้งข้อมูลการเชื่อมต่อโครงข่ายโทรคมนาคมตามข้อ ๗ (๑๐) ของประกาศกสทช. เรื่อง การใช้และเชื่อมต่อโครงข่ายโทรคมนาคม พ.ศ. ๒๕๕๖๒. แบบแจ้งข้อมูลการเชื่อมต่อโครงข่ายโทรคมนาคมตามข้อ ๔๑ (๗) ของประกาศกสทช. เรื่อง การใช้และเชื่อมต่อโครงข่ายโทรคมนาคม พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๑๖ ธันวาคม๒๕๕๖จุฑามาศ/ผู้ตรวจ๒๗ ธันวาคม๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๘๐ ง/หน้า ๒๙/๑๒ ธันวาคม ๒๕๕๖